Այսօր Ազգային ժողովում տապալվեց Ընտրական նոր օրենսգիրքը: Այն անհրաժեշտ ձայներ չհավաքեց ոչ միայն ՀՀԿ-ի, այլեւ օրենսգրքի ընդունմանը կողմ արտահայտված ԲՀԿ-ի ու ՀՅԴ-ի չքվեարկած պատգամավորների «շնորհիվ»: Առաջին փոխվարչապետ Արարատ Միրզոյանը Ֆեյսբուքում գրեց, որ «որոշ ուժեր գործընթացը վերածեցին մկաններ ցուցադրության՝ հերթական անգամ դառնալով մեր երկրի զարգացման խոչընդոտ և հերթական անգամ մեր երկիրը դարձնելով իրենց, թույլ տվեք ասել, անիմաստ տվայտանքի գերին»։ Իսկ վարչապետ Նիկոլ Փաշինյանը հայտարարեց, որ սա սաբոտաժ է կառավարության դեմ, որի նպատակը արտահերթ ընտրությունը տապալելով ռեւանշի հասնելն է, հանրությանը կոչ անելով պատրաստ լինել գործողությունների: